2. ЧАС   МАТЕРИЈАЛ ЗА ПОНАВЉАЊЕ ГРАДИВА ИЗ ГРАМАТИКЕ -ГЛАГОЛСКИ ОБЛИЦИ 
ОДЕЉЕЊА: 8/1,  8/3  
НАСТАВНИЦА: СНЕЖАНА БИШЕВАЦ  
Глаголски облици се деле на личне и неличне и има их 14 у нашем језику.  
ЛИЧНИ ГЛАГОЛСКИ ОБЛИЦИ КОЈИ ОЗНАЧАВАЈУ ВРЕМЕ ВРШЕЊА РАДЊЕ:  
1.   презент  -   долазимо                         4.    перфекат  -   долазили смо  
2.   аорист   -   дођосмо                              5.     плусквамперфекат - били смо(бејасмо)долазили
3.   имперфекат   -  долажасмо              6.    футур I  -  долазићемо (ћемо долазити)  
ЛИЧНИ ГЛАГОЛСКИ ОБЛИЦИ КОЈИМА СЕ ОЗНАЧАВА СТАВ ГОВОРНОГ ЛИЦА ПРЕМА ЈОШ НЕИЗВРШЕНОЈ РАДЊИ (НАЧИНИ):  
1.   ИМПЕРАТИВ -  дођимо  
2.    ПОТЕНЦИЈАЛ  -  бисмо долазили  
3.    ФУТУР II  -  будемо долазили  
НЕЛИЧНИ ГЛАГОЛСКИ ОБЛИЦИ:    
1.   радни глаголски придев  -  читао                 4.  глаголски прилог садашњи  -  читајући  
2.   трпни глаголски придев  -  читан                5.   глаголски прилог прошли  - читавши    
3.   инфинитив  - читати    
ПРОСТИ ГЛАГОЛСКИ ОБЛИЦИ СУ:  презент, аорист, имперфекат, футур I( у једном свом облику), императив, радни глаголски придев, трпни глаголски придев, глаголски прилог прошли, глаголски прилог садашњи, инфинитив.   
СЛОЖЕНИ ГЛАГОЛСКИ ОБЛИЦИ СУ:  перфекат, плускквамперфекат, футур II, футур I(у једном свом облику), потенцијал    
ПАЖЊА!!!  
Не заборавите да у српском језику постоје и ТРИ ПОМОЋНА ГЛАГОЛА:   ЈЕСАМ, БИТИ И ХТЕТИ. Они се користе за грађење сложених глаголских облика.   
ЗАДАЦИ КОЈИ СЕ ОДНОСЕ НА ГЛАГОЛСКЕ ОБЛИКЕ СЕ НАЛАЗЕ У ВАШИМ РАДНИМ СВЕСКАМА ОД 46.СТРАНЕ ДО 54. ВАЖНО ЈЕ ДА ИХ УРАДИТЕ ПОЛАКО И ПАЖЉИВО.  
Како бисмо били ефикасни у раду урадите и следеће задатке у збирци за завршни испит: 170, 173,174.